रेलगाड़ी के आगे कुर्सी लेकर बैठ गया ये शख्स, ऋषि कपूर ने पूछा- सच है या ट्रिक...देखें Video  
ऋषि कपूर ने सोशल मीडिया पर पोस्ट किया वीडियो
वायरल हुआ ऋषि कपूर का वीडियो
ट्वीट कर वीडियो को लेकर कही ये बात
बॉलीवुड एक्टर ऋषि कपूर (Rishi Kapoor) इन दिनों न्यूयॉर्क में अपनी इलाज करवा रहे हैं और बॉलीवुड सितारों का उनसे मिलने का सिलसिला जारी है. इन दिनों ऋषि कपूर (Rishi Kapoor) के बेटे और बॉलीवुड एक्टर रणबीर कपूर अपने पिता के साथ समय बिताते नजर आ रहे हैं. रणबीर कपूर के साथ आलिया भट्ट भी हैं. ऋषि कपूर सोशल मीडिया पर एक्टिव हैं, और वे अकसर वीडियो और फोटो ट्वीट करते रहते हैं. बॉलीवुड एक्टर ऋषि कपूर (Rishi Kapoor) ने एक वीडियो सोशल मीडिया पर डाला है, जिसमें एक शख्स कुर्सी लेकर ट्रेन के आगे बैठता है. लेकिन ट्रेन आती है और उसके ऊपर से गुजर जाती है. इस तरह ऋषि कपूर इस वीडियो को देखकर हैरान रह गए हैं. 

Anyone know how this is possible? Or is it a camera edit trick! Whatever, it's amazing. pic.twitter.com/1RAv1UW1fZ

बॉलीवुड एक्टर ऋषि कपूर (Rishi Kapoor) ने इस वीडियो को अपने ट्विटर एकाउंट पर डाला है और इसके साथ लिखा हैः 'कोई बता सकता है कि ये कैसे संभव है? या यह कैमरा एडिट ट्रिक है! कुछ भी हो, है कमाल की चीज.' इस तरह ऋषि कपूर ने इस वीडियो को सोशल मीडिया पर पोस्ट करके हैरत जताई है. ऋषि कपूर का ये ट्वीट सोशल मीडिया पर खूब वायरल हो रहा है, और इसे लेकर जोरदार ट्वीट भी आ रहे हैं. 
बता दें कि बॉलीवुड एक्टर ऋषि कपूर (Rishi Kapoor) को न्यूयॉर्क में रहते हुए 8 महीने से ज्यादा समय हो चुका है. इसलिए उनसे मिलने अकसर बॉलीवुड कलाकार और दूसरे सेलेब्रिटीज वहां जाते रहते हैं. कुछ दिन पहले ऐश्वर्या राय बच्चन और अभिषेक बच्चन भी उनसे मिलने पहुंचे थे. बच्चन और कपूर फैमिली की ये फोटो सोशल मीडिया पर खूब वायरल हुई थीं, और इन्हें फैन्स ने खूब पसंद भी किया था.